বিজয় সেন
বিজয় সেন ছিলেন সেন রাজবংশের প্রকৃত প্রতিষ্ঠাতা। তার পিতা হেমন্ত সেনের প্রতিষ্ঠিত ক্ষুদ্র সেন রাজ্যকে তিনি পরাক্রমশালী সম্রাজ্যে পরিনত করেন। তিনি ১০৯৭ থেকে ১১৬০ খ্রীস্টাব্দ পর্যন্ত বাংলায় রাজত্ব করেন। তার প্রতিষ্ঠিত সেন বংশ ১০০ বছর পর্যন্ত টিকে ছিল। বিজয় সেনের বংশধরগন দাক্ষিনাত্যের কর্ণাট থেকে এদেশে এসেছিলেন। তিনি সূর বংশীয় রাজকন্যা বিলাশদেবীকে বিয়ে করেছিলেন।
পূর্ণেন্দুকিশোর সেনগুপ্ত
১৯২২ সালে ঢাকার অভয় আশ্রম শাখায় যোগ দেন তিনি। বিক্রমপুরে বানারি গ্রামে ধীরেন্দ্রনাথ দাশগুপ্ত প্রতিষ্ঠিত বিদ্যাশ্রমের সম্পাদক নিযুক্ত হন। স্বাধীনতা আন্দোলনে যোগ দিয়ে বহুবার কারারুদ্ধ হয়েছেন। ১৯৩০ সালে লবণ সত্যাগ্রহে যোগ দিয়ে জেলে যান। ১৯৩১ সালে সুরমা উপত্যাকা কর্মী সম্মেলন আহ্বান করেন ও ১৯৩২ সালে তার আবার জেল হয়। মুক্তি পেয়ে শ্রীহট্ট মহিলা সংঘ গঠন করেন। ভানুবিল পরগনার মনিপুরী কৃষকদের ওপর অত্যাচারের বিরুদ্ধে তিনি কৃষকদের সংঘবদ্ধ করেন ও মহাত্মা গাঁধীর আশীর্বাদ নিয়ে ঐতিহাসিক সত্যাগ্রহ শুরু করেন যা সরকারকে বাধ্য করে প্রজাস্বত্ব আইন প্রনয়নে। এই আন্দোলনে তার পূনরায় আড়াই বছর কারাবাস হয়েছিল।